b'\n_START_ARTICLE_\nMikojan Skat\n_START_PARAGRAPH_\nMikojan Skat (rus. \xd0\xa1\xd0\xba\xd0\xb0\xd1\x82 \xd0\x91\xd0\x9f\xd0\x9b\xd0\x90) je predlagano rusko enomotorno brezpilotno bojno letalo. Skat uporablja tehnologijo manj\xc5\xa1e radarske opaznosti - Stealth. Poganja ga en turboventilatorski motor Klimov RD-5000B, ki je verzija motorja RD-93. Doseglo naj bi visoko podzvo\xc4\x8dno hitrost. Letalo bo ve\xc4\x8dnamensko, med drugim se bo uporabljalo za uni\xc4\x8devanje sovra\xc5\xbenikove protiletalske obrambe (SEAD)._NEWLINE_Letalo ima razpon kril 11,5 metrov in je 10,25 metra dolgo. Maksimalna vzletna te\xc5\xbea je 10 ton in potovalna hitrost 800km/h. Imelo bo dva notranja prostora za oro\xc5\xbeje, dovolj velika za protiladijske rakete Kh-31. Bojni tovor bo okrog 2 toni in bojni radij 2.000 km._NEWLINE_Projekt so potem preklicali, zaradi razvoja druga\xc4\x8dnega letala. Izku\xc5\xa1nje od Skata bodo uporabili pri novem podobnem letalu.'